Bob Marley (* 6. Feba 1945 z Nine Miles, Jamaika; † 11. Mai 1981 z Miami, Florida; amtli Robert Nesta Marley, ob 1981 Berhane Selassie) wor a jamaikanischa Senga, Gitarrist und Liadschreiba. Da Marley wor zamma mit andan da Begrinda vo da Reggae-Musi. Mit seina Band The Wailers hod a in de 1970er Joar in Reggae international bekannt gmochd. Da Marley wor aa a Ohenga und Botschofda vo da Rastafari-Bewegung. Fia de Rastafaris is a bis heit a Identifikationsfigua.